
_START_ARTICLE_
Sakskøbing Å
_START_PARAGRAPH_
Sakskøbing Å er en dansk å på Lolland. Den udspringer tæt på Store Musse og har udmunding i Sakskøbing Fjord i Sakskøbing. Åen er cirka 16 km lang._NEWLINE_Åen har to lidt større tilløb, henholdsvis ved Døllefjelde og nord for Kartofte. På det sidste stykke af åen hen mod udmundingen er åens bredde i gennemsnit på 3,7 m._NEWLINE_Voldstedet Gabmindeager Slot ligger ved åen i den nordlige del af Holmeskov.